 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብያ ክታበት ንፍዮ ክስዕርር ምሕጋዙ ውድብ ጥዕና ዓለም ሓቢሩ 30 ሕዳር 2018 ምንጪ ስእሊ, Getty Images ኣብ ጉዳይ ክታበት ብጽቡቕ ከም ዝሰጎመትን ንሸቶታት ሚለንዩም ኣብ እዋኑ ካብ ዝወቕዓ ሃገራት ከም ዝኾነት እትግለጽ ኤርትራ ኣብዚ ዓመት ሰፊሕ ወፍሪ ኣንጻር ንፍዮ ተካይድ ኣላ እቲ ወፍሪ ነቶም ቅድሚ ሕጂ ብዝተፈላለየ ምኽንያት ክታበት ንፍዮ ዘይተኸትቡ ረኺብካ ምኽታብ ነቶም ቅድሚ ሕጂ ተኸቲቦም ምሉእ ናይ ምክልኻል ዓቕሞም ዘየማዕበሉ ናይ ምክልኻል ኣቕሞም ንምምዕባልን ኣብ ኤርትራ ሸፈነ ክታበት ንፍዮን ሩቤላን ናብ ልዕሊ 95 ሚእታዊት ንምብራኽን ምዃኑ ኣብ ጋዜጣ ሓዳስ ኤርትራ ዝወጸ ጽሑፍ ይገልጽ ሚኒስትሪ ጥዕና ኤርትራ ካብ 21 ክሳብ 30 ሕዳር ብደረጃ ሃገር ከቢድ ሸፈነ ዘለዎ ሃገራዊ ክታበት ንፍዮ ሩበላን ቫይታሚን ኤን የካይድ ምህላው መራኸቢ ብዙሓን እታ ሃገር ጸብጺበን እየን ኣብ መላእ ዓለም ንፍዮ ጠፊኡ ኣብዝተባህለሉ ዳግም ይስዕርር ከምዘሎን ዓሚ ጥራይ በቲ ዝተኸስተ ለበዳ ብዙሓት ሃገራት ከምዝተጠቕዓን ሓደ ጸብጻብ ኣጠንቂቑ ለበዳ ንፍዮ ኣብ 2017 ካብቲ ኣብ 2016 ዝነበሮ ብ30 ሚኢታዊት ከምዝወሰኸ ጸብጻብ ውድብ ጥዕና ዓለም ገሊጹ ጠንቂ ምውሳኽ ናይቲ ሕማም ድማ ውድቀት ናይ ጥዕና ኣገልግሎትን ብዛዕባቲ ክታበት ናይ ሓሶት ዜና ምዝርጋሕን ከምዝኾነ ገለ ክኢላታት ገሊጾም እቲ ኣንጻር ንፊዮ ዝውሃብ ክታበት ሚልዮናት ሂወት ከም ዘድሕን ግና እቶም ክኢላታት ይሕብሩ ኣብ ኣውሮጳ ሕማም ንፍዮ ይውስኽ ኣሎ ህፃናት ናይጄርያ ንሕማም ንፍዮ ተቓሊዖም ትካል ጥዕና ዓለም መንከስቲ ተመን ትኹረት ጥዕና ክኸዉን ኣለዎ ኣዝዩ ዘሰንብድሕማም ንፍዮ ንፍዮ ኣዝዩ ተላብዒ ሕማም ኢዩ ኣብ ሕማቕ ኩነታት እቲ ሕማም ዕውረት ኒሞንያን ነድሪ ሳንቡእ ረኽስን ሕብጠትን ናይ ሓንጎል የስዕብ ውድብ ጥዕና ዓለምን ማዕከን ምክልኻልን ምቁጽጻርን ሕማማት ብሓባር ኩነታት ሕማም ንፍዮ ኣብ ዝሓለፈ 17 ዓመታት ከመይ ከምዝነበረ መጽናዕቲ ኣካይደን በመሰረት እቶም ክኢላታት ዘካየድዎ መጽናዕቲ ድማ ሎሚ ዓመት እቲ ሕማም ቀጻሊ ምውሳኽ የርኢ ከምዘሎን ምስ ንፍዮ ብዝተኣሳሰር ኣስታት 110,000 ሰባት ከምዝሞቱ ገሊጾም እዞም ክኢላታት እቲ ኣብ ክረምቲ 2018 ኣብ ኤውሮጳ ዝተራእየ ምውሳኽ ሕማም ንፊዮ ኣዝዩ ኣሻቒልዎም ምንጪ ስእሊ, Science Photo Library ኣብ ዞባታት ኣሜሪካ ኤውሮጳን ኣብ ምብራቓዊ ከባቢ ማእከላይ ባሕሪ ዝርከባ ሃገራት ሕማም ንፊዮ ክውስኽ ከሎ በንጻሩ ኣብ ምዕራባዊ ክፋል ሰላማዊ ውቅያኖስ ዝርከባ ሃገራት ድማ እቲ ሕማም ክንኪ ተራእዩ ቬኔዙላ ዋላኳ ኣቐዲማ ንፊዮ ካብ ሃገራ ኣወጊዳቶ እንተነበረት ብሰንኪቲ ኣብታ ሃገር ዝተጋህደ ፖለቲካውን ቁጠባውን ቅልውላው እቲ ናይ ጥዕና ኣገልግሎታት ብስርዓት ብዘይምስርሑን ናይ ንፊዮ ረኽሲ ተራእዩ ኣሎ ብሰንኪ ቀጻሊ ካብ ሓደ ሃገር ናብ ካልእ ዝግበር ናይ ምንቅስቓስ ሰባት እቲ ሕማም ብቐጻሊ ክላባዕ ተኽእሎታት ብምህላው ሻቕሎት ፈጢሩ ኣሎ ኣብ ሃገራት ዩክሬይን ጣልያን ፈረንሳ ጀርመንን ግሪኽን ኣብ ዝሓለፈ ዓመታት ተርእዮታት ናይቲ ሕማም ወሲኹ ኣሎ ዓሚ ውድብ ጥዕና ዓለም ዓዲ እንግሊዝ ካብቲ ሕማም ነጻ ኢያ ኢሉ ኣዊጁ እኳ እንተነበረ ኣብ 2018 ንእሽቶ ምልባዕ ናይቲ ሕማም ተራእዩ ካብዚ ብምብጋስ ድማ ዓበይቲ ዶክተራት ዓዲ እንግሊዝ ወለዲ ነቲ ኣንጻርቲ ክታበት ዝብሃል ጽውጽዋይ ንዮው ብምባል ደቆም ከኽትቡ ተማሕጺኖም ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ መምህር ኪቲላ ጉዳታ ስለምንታይዩ ተረሺኑ?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ዶብ ናብ ዝነበሮ ተመሊሱ ብሰላም ክፍታሕ ኣለዎ- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ወድብ ኣንጌላ መርክል ሓድሽ ኣቦ መንበር መሪጹ 4 ኡጋንዳ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን? 